Կոկորդիլոսները քանդեցին ամբարտակի մնացած մասերը, որը այժմ ոչ ոքի հարկավոր չէր, որովհետև էլ ո՞ւմից պիտի վախենային։ Լոքոն, որին շատ էր դուր եկել սպայի գոտին և երիզները, խնդրեց, որ իրեն տան։ Ստիպված եղան դրանք դուրս քաշել ծեր կոկորդիլոսի երախից, որովհետև կպել էին նրա ատամներին։ Լոքոն գոտին անցկացրեց լողակների տակով և ամրացրեց փորի վրա, հետո իր երկար բեղերի ծայրեցից կապեց ոսկյա երիզը, որով առաջ զարդարված էր սպայի սուսերը։ Քանի որ լոքոյի մաշկը շատ գեղեցիկ է՝ մուգ խալերով, ինչպես օձերինը, նա սկսեց կոկորդիլոսների մոտ հպարտ-հպարտ ետ ու առաջ լողալ, որոնք հիացմունքից երախները բացած՝ նայում էին նրան։